
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 178
din 28 noiembrie 2013
privind validarea mandatului unui consilier local şi modificarea componenţei  unei comisii de specialitate


Consiliul local al Municipiului Sighişoara, întrunit în şedinţă ordinară;
Luând act de  referatul de aprobare al Primarului municipiului, în calitate de iniţiator, înregistrat cu nr. 25562/VI/20.11.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere încetarea de drept a mandatului de consilier local a domnului Ferenţ Tiberiu-Nicolae, prin demisie;

Văzând adresa înregistrată la Municipiul Sighişoara cu nr. 16495/25.07.2013 şi la Consiliul Local Sighişoara cu nr. 51/CL/25.07.2013, depusă de Uniunea Independentă pentru Sighişoara, din care face parte domnul Ferenţ Tiberiu-Nicolae, prin care adresează solicitarea de a se lua act de vacanţa locului de consilier local al acestuia şi iniţierea procedurilor necesare pentru ocuparea locului vacant ca urmare a demisiei;

Având în vedere Hotărârea Consiliului Local Sighişoara nr. 118/25.07.2013 privind încetarea de drept a mandatului de consilier local al domnului Ferenţ Tiberiu-Nicolae;

Luând în considerare faptul că, prin dispozitivul sentinţei nr. 3569/08.10.2013, pronunţată de Tribunalul Mureş, în dosarul nr. 4668/102/2013, a fost anulată Hotărârea Consiliului Local Sighişoara nr. 134/29.08.2013 şi pe cale de consecinţă Consiliul Local Sighişoara a fost obligat să adopte o hotărâre pentru validarea domnului Hajdu Cristian-Sebastian în calitate de consilier local, sentinţă definitivă şi irevocabilă;

Văzând adresa înregistrată la Consiliul Local Sighişoara cu nr. 76/CL/31.10.2013, depusă de Uniunea Independentă pentru Sighişoara, prin care se comunică şi se aduce la cunoştinţă extrasul sentinţei nr. 3569/08.10.2013, pronunţată de Tribunalul Mureş, în dosarul nr. 4668/102/2013; 

Ţinând cont de prevederile art. 6 şi 7 din Legea nr. 393/2004 privind Statutul aleşilor locali, cu modificările şi completările ulterioare, respectiv de prevederile art. 96 din Legea nr. 67/2004 privind alegerea autorităţilor administraţiei publice locale, republicată, cu modificările şi completările ulterioare;

Luând în considerare şi prevederile Legii nr. 554/2004, legea contenciosului administrativ, cu modificările şi completările ulterioare;

Având în vedere prevederile Regulamentului de organizare şi funcţionare a Consiliului local, aprobat prin Hotărârea Consiliului Local Sighişoara nr. 98/25.10.2012;

Văzând şi Raportul de specialitate, înregistrat cu nr. 25564/VI/20.11.2013, prezentat de Serviciul Administraţie Publică Locală, prin care şi pentru punerea în aplicare şi executare a unei hotărâri judecătoreşti definitive şi irevocabile, se propune validarea mandatului unui consilier local, respectiv a domnului Hajdu Cristian-Sebastian şi modificarea unei comisii de specialitate, făcându-se dovada îndeplinirii prevederilor legale în acest sens;
Având în vedere Raportul Comisiei de validare, aleasă prin Hotărârea Consiliului Local Sighişoara nr. 1/25.06.2012, cu propunerea de validare a mandatului de consilier local a domnului Hajdu Cristian-Sebastian;
În temeiul  prevederilor art. 31 alin. (3), art. 36 alin. (1) şi alin.(9),  art. 45 alin. (1) şi a art. 115 alin. (1), lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O TĂ R Ă Ş T E:

Art. 1. Consiliul Local al Municipiului Sighişoara validează alegerea domnului Hajdu Cristian-Sebastian, din partea Uniunii Independente pentru Sighişoara, în calitate de consilier local în Consiliul Local al Municipiului Sighişoara.

Art. 2. Se modifică Comisia pentru activităţi stiinţifice, învăţământ, sănătate, cultură, protecţie socială, sport şi de agrement, care va avea următoarea componenţă:

1. Matei Ovidiu-Daniel

2. Şuteu Octavean

3. Hajdu Cristian-Sebastian

4. Oprean Petru

5. Gavrilă Ionel


Art. 3.  Prezenta hotărâre poate fi atacată de cei interesaţi la instanţa de contencios administrativ în termen de 5 zile de la adoptare sau, în cazul celor absenţi de la şedinţă, de la comunicare, potrivit art. 31^1 alin. (1) din Legea nr. 215/2001, Legea administraţiei publice locale, republicată, cu modificările şi completările ulterioare. 

Art. 4. Prezenta hotărâre se comunică domnului Hajdu Cristian-Sebastian şi domnilor consilierilor locali din cadrul Comisiei pentru activităţi stiinţifice, învăţământ, sănătate, cultură, protecţie socială, sport şi de agrement, în vederea ducerii la îndeplinire a prevederilor acesteia.

Art. 5. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Octavean Şuteu    

      Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Serviciul Administraţie Publică Locală

 1 ex. Hajdu Cristian - Sebastian ;
 1 ex. Uniunea Independentă pentru Sighişoara
 4 ex. membrii Comisiei pentru activităţi stiinţifice, învăţământ, sănătate, cultură, protecţie socială, sport şi de agrement;    

13 ex. 
A.F./G.V.
